Fid-dawl tad-deterjorazzjoni kontinwa tas-sitwazzjoni fil-Venezwela, il-Kunsill iddeċieda li jpoġġi 7 individwi li għandhom pożizzjonijiet uffiċjali taħt miżuri restrittivi, b'effett immedjat. Dawn l-individwi huma involuti fin- nuqqas ta' rispett għall-prinċipji demokratiċi jew l-istat tad-dritt kif ukoll il-ksur tad-drittijiet tal-bniedem . Il-miżuri jinkludu projbizzjoni fuq vjaġġar u ffriżar tal-assi. Id-deċiżjoni tal-lum ġiet adottata peress li s-sitwazzjoni politika, soċjali u ekonomika fil-Venezwela qed tkompli sejra għall-agħar , u billi n-negozjati bejn il-gvern u l-oppożizzjoni għadhom ma wasslux għal riżultati konkreti. Hija espressjoni tat-tħassib tal-Kunsill dwar din is-sitwazzjoni attwali. Il-miżuri restrittivi għandhom l-għan li jgħinu t- trawwim ta' soluzzjonijiet kondiviżi li jistgħu jġibu stabbiltà politika fil-pajjiż u jippermettulu jindirizza l- ħtiġijiet urġenti tal-popolazzjoni Kif indikat fil-konklużjonijiet tal-Kunsill tat-13 ta' Novembru 2017, id-djalogu kostruttiv u n-negozjati huma l-uniku mod sostenibbli biex tiġi indirizzata l-kriżi attwali u jkun hemm rispons għall-ħtiġijiet urġenti tal-poplu tal-Venezwela. Il-Kunsill indika li l-UE tappoġġa bis-sħiħ negozjati kredibbli bejn l-atturi kollha rilevanti li jistgħu jwasslu għal soluzzjonijiet komuni għad-diversi sfidi fil-pajjiż. Il-konklużjonijiet issottolinjaw ukoll li l-miżuri restrittivi jistgħu jitreġġgħu lura skont l-evoluzzjoni tas-sitwazzjoni fil-pajjiż, partikolarment iż-żamma ta' negozjati kredibbli u sinifikattivi, ir-rispett lejn l-istituzzjonijiet demokratiċi, l-adozzjoni ta' kalendarju elettorali sħiħ u l-ħelsien tal-priġunieri politiċi kollha. Il-Kunsill fakkar ukoll li dawn huma miżuri mmirati mfasslin biex ma jagħmlux ħsara lill-popolazzjoni tal-Venezwela, li l-UE tixtieq ittaffi s-sitwazzjoni li jinsabu fiha. Fit-13 ta' Novembru 2017, il-Kunsill adotta projbizzjoni fuq armi u tagħmir għar-ripressjoni interna u deċiżjoni qafas dwar miżuri restrittivi mmirati mingħajr ma elenka l-ebda individwu jew entità. Lista tal-individwi miżjuda Il-Venezwela: l-UE tadotta konklużjonijiet u sanzjonijiet immirati (13 ta' Novembru 2017) Delegazzjoni tal-Unjoni Ewropea għall-Venezwela Ara l-paġna tal-laqgħa